**Madách verseny 1. feladat**

**Tizenharmadik szín - Az Űr**

**Szentendrei Református Gimnázium**

Az elején, ahhoz, hogy megérkezzenek a térbe használtak pár szórvány mondatot, ami nincs benne az eredteti szövegben, viszont hiába ők írták bele teljesen odaillik, és azzal, hogy Ádám megjelenik, és kitör a tömegből egyértelmű, hogy belekezd az eredeti szövegbe.

Sok rövidítés van benne, és amikor részletes leírás van a szövegben azt általában rövidre kihúzták, mindenesetre a lényeg megmaradt.

Ádám játéka tetszik alapvetően, néhány helyen megfigyelhető egy enyhe beszédhiba selypítés formájában, ami párszor kiábrándító volt a számomra, viszont jó látni, hogy megjelent benne a diverzitás, és megmutatták, hogy a színház tud egy sokoldalú hely lenni

A proxemikával bántak szerintem a legjobban, a színpad közepén volt végig reflektorral kiemelve a földet tartó ember, ami érthetően bemutatta fontosággát és azt, hogy az űrben vagyunk.

Emellett a vége felé van egy erős státuszjáték, amikor is Ádám miközben mondja a monológját, emelkedik fel térdelésből, ami az alsó státuszból való felépülésnek egyik alapvető jele, ameddig ez történik addig Lucifer pedig egyre jobban megy le állásból, ami pedig a felsőstátusznak a leépülését mutatja meg.

A jelmezekkel igazából lényegre törően bántak szerintem, a fekete volt az alapséma a háttér embereknek, ez által a szürkével, fehérrel kitudták emelni a fontosabb karaktereket.

A díszletben kiemelném, hogy imádtam azt a megoldást, miszerint a csillagokat a zseblámpa fényével ábrázolták. Különösen azért tetszett mert szerintem, ez egy kreatív, és látványos megvalósítás.

**Nemes Nagy Ágnes Művészeti Szakgimnázium**

**A paradicsomban - 10.A osztály**

A szöveggel jól bántak, sokat húztak, de a lényeget mindig benne tartották, így a jelenetet szöveggel is követni lehetett, illetve nem állt statikusan a színpad. A beszélő szereplők a szöveget szépen mondták és hitelesen.

A szöveg megrövidítése abszolút nem ejtett csorbát, hiszen a ki nem mondott szavakat bravúros koreográfiával oldották meg. Amikor Lucifer megjelenik hátul a tánckar kígyót formázva hullámoz, később isten szemét formálják meg.

Lucifer végig a diszharmóniát és a gonosz erőket jelenít meg, amit például egy alkalommal így oldott meg a rendező – rövid zene bejátszás majd a Sátánt alakító táncos egy népi táncokból ismerősnek tűnő energia dús mozgás etűdöt hajt végre, majd újra rövid zene következik. Ez után hátra kíséri Évát a tánckarhoz, ami ahogy távolodik Lucifer, Évával együtt szétbomlik, összekuszálódik. –

A jelmezek igényesek voltak és letisztultak. Szépen szimbolizálták a szerepeket Éva és Ádám világosban, ami a tisztaságot jelképezte Lucifer és a tánckar feketében, illetve pirosban voltak, ami pedig a gonosz erőket jelenítette meg. (A piros néhol akár az almát is szimbolizálta.)

**Tizennegyedik szín - Eszkimó**

**Deák Téri Evangélikus Gimnázium**

A szövegben legtöbbször az eredetinél maradtak, kihúzások voltak csak és ott is főleg Lucifer szövegénél, ami szerintem egy eszköz volt arra, hogy Ádámot helyezzék a középpontba, ami meg is történt.

Szereplőválogatást tekintve pedig az a tény, hogy Ádám az egyedüli karakter, akit egy ember játszik el, hasonló középpontba állításról és kiemelésről árulkodik. Szerintem ez teljesen érthető, hiszen mégis csak ebben a jelenetben találkozik Ádám a jövővel, és ennek a történésnek eredménye képpen benne megszülető gondolatok és érzelmek a szín legfontosabb tartalmai.

A jellemezekben érdekes eszközt használtak, ugyanis a Lucifert játszó színészeken ugyan olyan, egységesítő fehér maszk volt. Nekem ez több okból sem tetszik, először is a maszkok használata teljesen elveszi a színészi játék egyik legfontosabb eszközét a mimikát, azaz az arccal való játékot főleg, ha egy egész estés színdarabban gondolkodunk, másodszor pedig Lucifert fehér maszkkal ábrázolni szerintem egy erős vita indító gondolat, melynek én nem biztos, hogy adnék teret a saját darabomban.

Proxemikailag voltak jó megoldások, ilyen volt számomra, amikor az eszkimók letérdeltek Ádám és Lucifer előtt, ezzel magukat erős alsó státuszba a másik két szereplőt pedig egyértelmű felső státuszba helyezték, vagy amikor Ádám a színpad közepén állt és a nők rángatták lefelé, itt csak egy nő fogta a földről Ádámot, viszont nekem sokkal jobban tetszene, ha mindenki alulról érintette volna, hatásosabb lett volna a lehúzása. Ezek mellett szerintem a térkitöltésére jobban figyelhettek volna, nekem minden egy helyen történt, és ez zavaró tud lenni.

Az, hogy a díszletben lepedőt használtak hónak és iglunak szerintem egyszerű és olcsó megoldás, ami egy pozitív dolog, természetesen lehetett volna egy látványosabb, kreatívabb, kivitelezés, de becsülendő, hogy azzal dolgoztak amilyük volt.

Amit még én hiányoltam, azok a hangbejátszások, fényezések, esetleg valami fajta koreográfia, ezek mind mind feltudnak dobni egy egyébként egyszerű színt, mint amilyen ez is.